Sabinet | Volume 116, Issue 3268
Volume 116, Issue 3268, 2013
Die Kerkblad - Volume 116, Issue 3268, May 2013
Volume 116, Issue 3268, May 2013
Is alle beveiliging selfsug? : van die redakteur
Suid-Afrika is vandag 'n land wat van binne en buite, van oos na wes en ook van suid na noord deur middele van beveiliging gekenmerk is. Beveiligingshekke binne en buite geboue, veral woon huise, meenthuise, woonstelle. Hoë mure rondom erwe en huise, met elektroniese apparate beveilig. Veiligheidsbeligting in oorvloed. Alarms. Noodkontroles. Veiligheidswering voor vensters en deure. Noodnommers en kitskontak met selfone. Noodkluise, weggesteekte wapens, ensovoorts, ensovoorts. Wat 'n toestand! Gelowiges sê dat dit nie anders kan nie. Vanweë die goddelike waarde van die lewe van elkeen is jy verplig om alles in werking te stel om jouself en jou geliefdes en dit wat jy besit ten alle koste te beveilig.
God is die groot Beeldhouer in jou lewe : uit die Woord
Author W.J.K. (Koos) Saayman
Michaelangelo, 'n 24-jarige beeldhouer in Rome, Italië, het in 1498 begin om 'n beeld te kap uit 'n massiewe marmerblok vol krake. Ná vier jaar se werk was dit 'n lewensgrootte beeld van Maria, moeder van Jesus Christus, waar sy in 'n groot stoel sit en treur, met haar seun Jesus wat dood op haar skoot lê, kort ná sy kruisiging. Hy noem die beeld "Piëta", wat "medelye" en "treur" beteken. Dit beeld is vandag in die St. Petrus-katedraal te sien.
Wat doen ons met Pinkster? : redaksioneel
Die Christelike Kerke vier in Mei 2013 twee feesdae: Hemelvaart (9 Mei) en Pinkstersondag (19 Mei). Kruisiging, begrafnis, opstanding, hemelvaart kan eers ten vollle verstaan word as daar op die betekenis van Pinkster as die kroon van die Christelike feesdae gelet word. Pinkster word die kroon van die Christelike feeste genoem.
Die saak van die verbond en die verkiesing is 'n aktuele geloofsaak veral in 2013. Dit is nie iets wat net maar deur die eeue van belang was vir die dogmatiek nie. Dit is so dat boeke in oorvloed en talle hoofstukke in akademiese verhandelings daaroor handel. In die teologiese biblioteke neem werke oor hierdie onderwerp groot rakspasie in.
Die sonde in watte verpak : brandpunt
In die briewekolom van 'n gesinstydskrif enkele weke gelede is daar gedagtes gewissel oor die kwessie van sensitiewe taalgebruik. Dit het gegaan oor die manier waarop verwys word na iemand wat sy eie lewe geneem het. Om daarna as "selfmoord" te verwys, skryf een korrespondent, is darem baie onsensitief; praat liewer van "selfdood". Nee, skryf 'n volgende een, ook "selfdood" is te erg; sê liewer dat die persoon sy of haar "stryd teen depressie verloor het". Alles goed en wel, skryf 'n vrou wat haar man onlangs op hierdie wyse verloor het: noem dit wat jy wil - dit verander egter niks aan die harde en wrede werklikheid vir almal wat daarby betrokke is nie.
God alleen moet gedien word : fokusartikel
Lees ons die opskrif van hierdie artikel, dan klink dit so voor die handliggend. Dit is mos waar: God alleen moet gedien word. Hoekom nog 'n artikel oor die saak skryf (of lees)? Moet ons nie maar hierby verbyblaai nie?
Christene moet, soos Christus, dien : fokusartikel
Toe ek die eerste keer die opskrif van die artikel gelees het, het ek gedink dit is nie moontlik om hieroor te skryf nie. Christus se dienswerk het onder andere daarin bestaan dat Hy mens geword het, ter wille van mense, en dat Hy die enigste waardige offer was wat vir God aanneemlik was. Hy moes as God-mens aan 'n vloekhout vir ons sondes sterf sodat ons weer in die regte verhouding met God kan staan. Ek dink ook nie dat ek in hierdie twee of drie sinne naastenby reg laat geskied aan wat sy dienswerk alles behels het nie. Persoonlik dink ek ook nie dat Christus bloot net 'n navolgenswaardige voorbeeld was nie, dit sou myns insiens sy goddelikheid aantas. Omdat ek as skrywer net tot 1 300 woorde beperk is, gaan ek hiermee volstaan.
Of julle dan eet of drink of enigiets doen ... : fokusartikel
Author M.J. (Thinus) Smidt
Jy dien God en ek ook! Wat beteken dit? Hoe kan ons met erns en passie ons godsdiens uitleef en God eer?
Die wet van God ... riglyn vir jou diensbaarheid : fokusartikel
As Gereformeerdes stem ons daaroor saam dat ons alleen deur die sterwe van Christus aan die kruis gered word. Ons sonde word alleen deur die versoenende dood van Christus vergewe. Ons stem ook saam dat ons alleen gered word deur in Christus te glo wat vir ons sonde gekruisig is. Net deur die geloof kry ons deel aan die redding wat Christus vir ons gebring het.
Die uitdaging van 'n nuwe ateïsme : diskussie-artikel
Source: Die Kerkblad 116, pp 18 –20 (2013)
"En hierin erken ons die onmeet like goedheid van God wat ons gebrek tot ons voordeel gebruik."
Wat 'n vreemde voordeel is dit nie hierdie waarvan die kerkhervormer Johannes Calvyn hier praat nie! Hy is besig om kommentaar te lewer op 1 Korintiërs 2:10 - Aan ons dan het God dit deur die Gees bekend gemaak ...
Dit gons rondom mev. Dominee : besinning
Source: Die Kerkblad 116, pp 21 –22 (2013)
'n Mens vra jou af hoe dit kan gebeur dat 'n huwelik wat tog seker uit liefde gesluit is, so totaal kan skeefloop - en dat 'n predikant se vrou so beknel en beroof voel. Elke egpaar het tog wedersyds sekere aanpassings en toegewings om te maak - en dit wórd 'n "eie lewensruimte". Die skofwerker se vrou moet by sy ongemaklike werkstye aanpas; die boervrou moet haar lewe skik volgens haar man se dag- en seisoenskedule. Dikwels het die vrou self 'n loopbaan met verantwoordelikhede en verpligtinge.
Romantiek van 'n afskaaltyd ... : besinning
Source: Die Kerkblad 116, pp 23 –24 (2013)
Noudat milde somertye so stil-stil in die towerkleure van die afskaal in groeityd oorsit, laat ons boomtreffers se blarevreug jou weer diep in vervoering oor die kuns om op eenvolgende fasette van 'n lewensgang tot eer van God te geniet (sien ook hoe die Prediker dit in Pred. 12 beeldryk beskryf). 'n Genade pad wat ons as pelgrims langs onbekende weë ervaar, maar met 'n vaste en sekere eindpunt - die heerlike saligheid by Jesus Christus.
Kerklike ditjies en datjies uit Europa (2)
Authors: Hannes Van der Walt and Martie Van der Walt
Source: Die Kerkblad 116, pp 25 –27 (2013)
In aansluiting by die laaste brokkie van die vorige aflewering kan ons ook iets mee deel van ons indrukke oor 'n verdeling onder die Christene in Nederland (byvoorbeeld), naamlik tussen uiters konserwatief aan die een kant en uiters vrysinnig aan die ander kant.
Author Piet Roets
Source: Die Kerkblad 116, pp 28 –30 (2013)
Gedurende Streeksinode Vrystaat en KwaZulu/Natal se sitting in Bloemfontein in November 2012 is die afgevaardigdes van die Geref. Kerk Harrismith platgeslaan deur die onverwagse nuus van die kassier van die Streeksinode dat slegs 60% van die goedgekeurde sustentasie vir 2013 aan die gemeente uitbetaal gaan word. Die rede wat aangevoer is, was die dalende beskikbaarheid van geld in die Sustentasiefonds van die breë kerkverband.
Ons is besig om alles wat in die museum is te digitaliseer en so ook beskikbaar te stel saam met al die argiefdokumente vir navorsers en belangstellendes. Hieronder is een van die artefakte wat in ons museum besigtig kan word.
Dankie aan almal vir die inligting wat u verskaf het oor ons vorige foto! Ons het nog nie al die inligting ontvang nie, en sal dit waardeer as daar enigiemand is met die nodige kennis oor wie op die foto verskyn, skakel ons asseblief!
Tjaart van der Walt-gedenklesing en dinee
Die Fakulteit Teologie van die Potchefstroomkampus, Noordwes-Universiteit, het op Dinsdag 19 Maart 2013 'n gedenklesing en dinee ter ere van prof. Tjaart van der Walt aangebied. As erkenning van sy besondere visionêre leierskap en teologiese bydrae wat hy, synde 'n teoloog, gelewer het, het die Fakulteit Teologie in 2012 met die "Tjaart van der Walt Gedenklesingreeks" begin. Om sy bydrae te verwoord, is die tema vir die reeks bepaal as "Tydsgeespeiling vir toekomsvisier-instelling".
Meestersgraad in Praktiese Teologie
Erich Botma is gebore 15 Julie 1988 in Johannesburg. Hy matrikuleer in 2006 aan Hoërskool Monument in Krugersdorp. Hy behaal sy BTh-graad in Teologie in 2010 aan die Baptist College of Southern Africa (BTC).
Ons nader al weer die halfpadmerk tussen twee byeenkomste van "Energieke Emeriti" wat jaarliks teen die einde van Oktober in Pretoria plaasvind. By ons vorige byeenkoms was daar tussen 40 en 50 emeriti teenwoordig (eggenotes en weduwees ingesluit), hoofsaaklik uit Pretoria, maar ook uit Johannesburg-omgewing en so ver weg as Nelspruit).
Ds. Jan Carel Erasmus : 30 Desember 1946 - 5 Maart 2013 : in dankbare herinnering
Source: Die Kerkblad 116, pp 35 –36 (2013)
My eerste ontmoeting met hom was op die voorstoep van Overde-Voor-koshuis die middag in 1965 toe ons as eerstejaars pas daar aangekom het en ons eerste treë op die PUK begin gee het. Met 'n stewige handdruk en ewe forse stem het hy homself voorgestel: "Ek is Jan Carel Erasmus van Magol."